Glaris kantonamendua

Glaris (,  ahoskatua) Suitzako 26 kantonamenduetako bat da. Hiriburua Glaris da.

Kantoiak 684 km2 ditu eta 36.400 biztanle (1986). Gehienak hizkuntzaz alemaniarrak (alemanikerazkoak hain zuzen ere) dira, eta protestanteak katolikoak baino gehiago dira. Eskualde osoa Alpe mendietan dago; Tödi (3.622) da mendi gorena. Linth ibaia eta haren adarrak igarotzen dira Glaristik. Basoek eta larreek nekazaritzak baino garrantzi handiagoa dute. Ehungintza eta gaztagintza dira industria jarduera nagusiak.

 Historia 
1352an sartu zen Glaris Konfederazio Helbetziarrean. Zwingli erreformazalea bertako apaiz izan zen 1506tik 1516ra bitartean, eta Glarisen protestantismoa nagusitu zen. Zwingliren aldekoak 1564an egotzi zituzten katolikoek, baina hala ere ez ziren bukatu protestanteen eta katolikoen arteko lehiak administrazioan. 1836ko konstituzioak konpondu zuen auzia.

 Udalerriak 
2011ko urtarrilaren 1etik aurrera, Landsgemeinden hala adostuta, kantonamenduko antzinako 25 udalerriek 3 bilakatu ziren:
 Glaris
 Ipar Glaris
 Hego Glaris

 Erreferentziak 

 Kanpo estekak 
 Kantonamenduaren webgune ofiziala